Obama på plass i Norge

GARDERMOEN (VG) USAs tidligere president Barack Obama har landet på Gardermoen. Han er på vei til en konferanse for næringslivsledere utenfor Oslo.

Oppdatert 26. september 2018

Artikkelen er over to år gammel

Den tidligere presidenten landet på Oslo lufthavn like før klokka 11 onsdag, og noen minutter senere kjørte kortesjen av gårde. Obama dro rett til hotellet The Thief på Tjuvholmen i Oslo.

les også Michelle Obamas hete comeback

Det er Oslo Business Forum som har fått den tidligere presidenten til Norge. Arrangementet med om lag 3.000 deltakere går av stabelen på et konferansesenter på Hellerudsletta utenfor Oslo.

forrige







fullskjerm neste PÅ NORSK JORD: Her er Barack Obama på vei ut av flyet på GA-terminalen på Gardermoen

Obama skal ha en times lang samtale med tidligere Nor-Shipping-sjef Birgit Liodden om temaene ledelse, teknologi og bærekraft onsdag ettermiddag.

les også 10 ting Obama vil bli husket for

Han tilbringer ett døgn i Norge, med overnatting i Oslo, men etter det NTB kjenner til, har han ikke noe offisielt program utover deltakelsen på konferansen.

Det er andre gang Obama besøker Norge. Første gang var i 2009 da han mottok Nobels fredspris.







forrige





fullskjerm neste SMIL: Barack Obama ved hotellet i Oslo.

Obama skal fredag besøke Syddansk Universitet i Kolding i Danmark, på invitasjon fra en lokal næringslivsforening, Business Kolding.

Publisert: 26.09.18 kl. 12:04 Oppdatert: 26.09.18 kl. 16:32